burgasdotpro/wikipedia huggingface dataset:
Somatický nervový systém

Somatický alebo cerebrospinálny nervový systém je časť periférneho nervového systému (PNS), ktorá zabezpečuje inerváciu somatickej časti tela (kože a svalov) cestou miechových (spinálnych) a hlavových nervov. Jeho hlavnou úlohou je zabezpečiť aktívnu reakciu organizmu na podnety z vonkajšieho prostredia, najmä pohyb (ale napríklad i reč). Skladá sa z veľkého počtu nervov, ktoré často tvoria vzájomne prepojené nervové pletene (plexy). Súčasťou niektorých nervov môžu byť i nervové vlákna vegetatívneho nervového systému.
Aumale

Aumale môže byť:
Život je krásny (film, 1997)

Život je krásny (v talianskom origináli "La vita è bella") je taliansky film z roku 1997 režiséra Roberta Benigniho, ktorý v ňom tiež stvárnil hlavnú postavu. Film opisuje príbeh talianskeho žida Guida Oreficeho, ktorý musí vymyslieť, ako pomôcť svojej rodine počas jej zajatia v nacistickom koncentračnom tábore.
Film bol v roku 1999 nominovaný na sedem Oscarov, pričom získal tri ceny v kategóriách najlepší herec (Roberto Benigni), najlepšia hudba a najlepší cudzojazyčný film.
Eu

Eu môže byť:
Dominika na Letných olympijských hrách 2012

Dominika sa zúčastnila na Letných olympijských hrách 2012 v Londýne v Spojenom kráľovstve od 27. júla do 12. augusta 2012. Týchto olympijských hier sa zúčastnili 2 športovci, súťažiaci v atletických disciplínach. Dominika sa zúčastňuje Letných olympijských hier od roku 1996.
Ry

Ry môže byť:
Saint-Saëns (Seine-Maritime)

Saint-Saëns je francúzska obec, ktorá sa nachádza v departemente Seine-Maritime, v regióne Horná Normandia.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Bhután na Letných olympijských hrách 2012

Ázijská krajina Bhután sa zúčastnila na Letných olympijských hrách 2012 v Londýne, Veľká Británia od 27. júla do 12. augusta 2012. Dvaja športovci súťažili v lukostreľbe a streľbe. Bhután dostal divoké karty pre obidve disciplíny, na doplnenie všetkých 204 Národných olympijských výborov, keď sa nikto nekvalifikoval.
Fredericksburg

Fredericksburg môže byť:
Serie A 1957/1958

Serie A 1957/1958 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj desiaty taliansky titul. Po tomto triumfe si mohol na svoj dres umiestniť hviezdu, ktorá sa udeľuje za zisk desiatich majstrovských titulov.
Baráž o udržanie.
Výsledky
Verona zostupila do Serie B
Madison Ivy

Madison Ivy (* 14. jún 1989, Bavorsko, Nemecko) je americká pornoherečka a modelka nemeckého pôvodu.
Madison sa narodila v Nemecku, vyrástla v Texase a žije v Sacramente v Kalifornii. Bola tanečnica v striptízovom klube, keď stretla Auroru Snow. Tá jej dala kontakty, ktoré jej pomohli vstúpiť do pornopriemyslu.
Madison pracuje tiež ako inštruktor jogy a osobný tréner.
V decembri 2009 podstúpila operáciu zväčšenia pŕs.
Acetabulum

Acetabulum (lat; slov. "panvička") je jamka bedrového kĺbu. Táto párová anatomická štruktúra sa u človeka nachádza na bočnej strane panvovej kosti v mieste, kde zrastajú jej tri časti: lonová kosť, bedrová kosť a sedacia kosť. Správne sformovanie acetabula počas rastu je zásadným predpokladom dobrého fungovania bedrového kĺbu. Porucha jeho vývoja sa označuje ako dysplázia bedrového kĺbu.
Mozambický prieliv

Mozambický prieliv je prieliv v Indickom oceáne, ktorý oddeľuje Madagaskar od kontinentálnej Afriky. V severnej časti leží sopečné súostrovie Komorské ostrovy.
Prieliv je dlhý , široký 422 – . Je to najdlhší prieliv na Zemi. Preteká ním teplý Mozambický prúd (22 – 28 °C).
Vasco da Gama bol prvý Európan, ktorý prieliv preplával (1497). Počas druhej svetovej vojny sa tu odohrávala bitka o Madagaskar.
Vikartovská priekopa

Vikartovská priekopa je priekopová prepadlina, geomorfologický podcelok Hornádskej kotliny. Preteká ňou rieka Hornád a pomenovaná je podľa obce Vikartovce, ktorá sa nachádza v jej západnej časti.
Vymedzenie.
Hornádska kotlina, zastúpená úzkou kotlinou Vikartovskej priekopy, tvorí výraznú zníženinu, ktorá od seba oddeľuje pohoria Kozie chrbty na severe a Nízke Tatry so Spišsko-gemerským krasom na juhu. Na severe ju tak obklopuje Važecký chrbát a Dúbrava, východným smerom sa územie zvažuje do Hornádskeho podolia. Hornatú južnú hranicu vymedzuje Slovenský raj a Nízke Tatry s podcelkom Kráľovohoľské Tatry.
Ochrana prírody.
Celá juhovýchodná časť patrí do ochranného pásma Národného parku Slovenský raj, západným okrajom vedie hranica ochranného pásma Národného parku Nízke Tatry.
Doprava.
Územím kotliny vedie severo-južným smerom I/66 z Popradu cez Vernár do Brezna. Obce v kotline potom spájajú už len cesty III. triedy. Východným okrajom vedie železničná trať Žilina – Košice.
Baby

Baby môže byť:
Mŕtvi učia živých

Mŕtvi učia živých je slovenský psychologický film z roku 1983. Scenár napísal Jiří Křižan podľa rozhlasovej hry od Štefana Šmihlu. Režíroval ho Martin Hollý ml. Hlavné úlohy stvárnili Vladimír Kratina a Michal Dočolomanský.
Externé odkazy.
Slovenský filmový ústav: "1. Slovenská filmová databáza: Mŕtvi učia živých (1983)"
Hod diskom

Hod diskom je športová atletická disciplína, v ktorej je cieľom športovca odhodiť malý ťažký disk do čo najväčšej vzdialenosti. Pred hodom sa diskár postaví do vyznačeného spevneného kruhu, v ktorom sa s roztiahnutými pažami roztočí, aby tým získal väčšiu kinetickú energiu. V pravej chvíli pri otočke pustí disk, ktorý počas letu naplocho rotuje a pristane do vyznačeného výseku. Hodnotená je vzdialenosť prvého dotyku disku so zemou od kruhu.
Mužský disk má hmotnosť a priemer , ženy používajú disk s priemerom . Diskársky kruh má priemer 2,5 metra a z troch strán je obklopený drôtenou klietkou alebo sieťou, ktorá prípadne zastaví disk mieriaci z kruhu mimo výseku do hľadiska.
Hoci nie je súčasťou moderného päťboja, bol hod diskom jednou z disciplín antického päťboja, ktorá bola datovaná približne v roku 708 pred Kr.
Top 10 športovcov.
"Aktualizované v júli 2010".
Sodankylä

Sodankylä (inarískou saamčinou "Suáđigil,", severnou saamčinou "Soađegilli", skoltskou saamčinou "Suäˊđjel", doslova "Vojenská Ves") je fínska obec v provincii a kraji Laponsko.
Počet obyvateľov obce je 8 809 a jeho rozloha je , z ktorých pripadá na vodnú plochu. Hustota zaľudnenia je 0,8 obyvateľov na km². Obec má dva úradné jazyky: fínčinu a severnú saamčinu.
Od roku 1986 mesto hostí filmový festival Midnight Sun ("Sodankylän elokuvajuhlat"). V meste sídli Jaegerova brigáda ("Jääkäriprikaati") fínskej armády. Neďaleko Sodankylä sa nachádza jedna z výskumných radarových staníc EISCAT.
Paolo Orsi

Paolo Orsi (* 18. október 1859, Rovereto – † 8. november 1935, Rovereto) bol taliansky prehistorik a archeológ.
Životopis.
Študoval históriu a archeológiu vo Viedni a Padove, promoval v Ríme. Miesto akademickej kariéry sa zameral na vykopávky. Venoval sa predovšetkým prehistorickým sicílskym mestám.
V období 1895 až 1934 bol riaditeľom archeologického múzea v Syrakúzach, ktoré sa dnes na jeho pamiatku volá Museo Archeologico Regionale "Paolo Orsi". V roku 1909 bol spoluzakladateľom Società Italiana di Archeologia. Od 1896 členom Accademia dei Lincei. V roku 1924 bol menovaný senátorom.
Ján Frýdecký

Ján Frýdecký (* 6. január 1916, Viedeň† jún 1993, Kanada) bol slovenský slavista a vysokoškolský pedagóg, prekladateľ srbskej a srbochorvátskej literatúry, publikoval v časopise Knižnica.
Životopis.
Navštevoval ľudovú školu, v roku 1935 maturoval na reálnom gymnáziu. V rokoch 1935 – 38 študoval slovenčinu a nemčinu na Filozofickej fakulte UK v Bratislave, 1938 – 41 slavistiku na univerzitách v Belehrade a v Záhrebe.
V roku 1941 sa vrátil do Bratislavy, 1942 PhDr. V rokoch 1942 – 44 profesor na učiteľskej akadémii v Modre a v Bratislave, súčasne externý lektor srbochorvátskeho jazyka na VŠE a na Filozofickej fakulte SU, v 1944 – 46 učil na priemyselnej škole, v 1945 – 46 pracoval na Povereníctve školstva.
V roku 1946 bol krátko zamestnaný v Slovanskom ústave SAVU, v rokoch 1946 – 55 bol vedúci knižnice SAVU, resp. SAV, súčasne od 1953 súdny tlmočník, v 1955 – 63 pracovník Novinárskeho študijného ústavu, od 1963 odborný asistent na Katedre slavistiky a indoeuropeistiky Filozofickej fakulty UK v Bratislave.
Venoval sa výskumu chorvátsko-dalmátskej literatúry, najmä dráme, skúmal život, tvorbu a pôsobenie B. Šuleka v chorvátskej kultúre. V oblasti slovenských dejín sa zaoberal problematikou štúrovskej generácie, jej odkazom a portrétmi najvýznamnejších predstaviteľov. Zaujímal sa aj o jazykové otázky, informoval slovenskú verejnosť o zmenách v srbochorvátskom pravopise, o slavistike v Bulharsku a v Juhoslávii. V rámci pedagogickej činnosti viedol semináre z gramatiky chorvátskeho a srbského jazyka, napísal učebnice a zostavil čítanku srbochorvátčtiny, prednášal o dejinách južných slovanských literatúr.
Barbara Strozziová

Barbara Strozziová alebo aj Barbara Valle; (pokrstená 6. augusta 1619, Benátky, Taliansko – † 11. november 1677, Padova) bola benátska speváčka a baroková hudobná skladateľka. 
Pravdepodobne bola nemanželskou dcérou právnika a básnika Giulia Strozziho a jeho dlhoročnej slúžky Isabelly Garzoniovej. Rodina Strozzi ju adoptovala a Giulio Strozzi podporoval jej hudobný talent. Mohla študovať u hudobného skladateľa Cavalliho a Strozzi dokonca založil v roku 1637 hudobný spolok "Accademia degli Unisono", aby Barbara mala príležitosť rozvíjať a prezentovať svoje hudobné schopnosti. 
Mala štyri deti, otcom troch z nich bol Giovanni Paolo Vidman, možno jej manžel. Po jeho smrti sa živila hudbou. Je autorkou veľkého počtu kompozícií, predovšetkým svetských piesní.
Gale (kráter)

Gale je impaktný kráter na planéte Mars. Má priemer cca a vznikol pravdepodobne pred 3,5 až 3,8 miliardami rokov. Leží blízko rovníku. Je nazvaný podľa austrálskeho amatérskeho astronóma Waltera Galea.
Kráter je lokalizovaný na mieste o súradniciach 5,4° južnej šírky a 137,8° východnej dĺžky. V strednej časti krátera sa rozprestiera veľké nesymetrické centrálne pohorie Aeolis Mons (neoficiálne nazývané aj "Mount Sharp"), ktoré sa vypína do výšky 4 –  nad rovinaté dno krátera. V Aeolis Mons sa nachádza niekoľko menších, ale strmých kaňonov, v ktorých sú obnažené rozsiahle geologické vrstvy. Medzi centrálnym pohorím a okrajmi kráteru sa nachádzajú prevažne planiny, pričom v severnej časti krátera je ich povrch rovnejší a nižšie položený ako v južnej časti.
Kráter vytvoril teleso veľkosti max. a vyvrhlo min. roztaveného materiálu.
V kráteri sa nachádzalo slané jazero. 
Kráter Gale bol vybraný ako cieľ robotickej prieskumnej sondy NASA Curiosity. Tá úspešne pristála 6. augusta 2012 v severozápadnej časti krátera na planine Aeolis Palus.
Cena Jeruzalema

Jeruzalemská cena za slobodu jednotlivca v spoločnosti je ocenenie za literatúru a boj za ľudské práva, ktorú udeľuje mesto Jeruzalem každé dva roky na Medzinárodnom knižnom veľtrhu v Jeruzaleme. Je dotovaná sumou 10 000 amerických dolárov.
Scary Movie 3

Scary Movie 3 je sci-fi hororová komédia z roku 2003. Režisérom filmu je David Zucker. Ide o tretí diel z filmovej série Scary Movie. Vo filme je menší obsah vulgárnych slov ako v predošlých dieloch a nevystupujú tu herci Shorty Meeks a Ray Wilkins. Rolu prezidenta Spojených štátov hrá Leslie Nielsen. Je to paródia hlavne na film Kruh (The Ring), Znamenia (Signs), Matrix a 8. míľa.
Medaila Catherine Bruceovej

Medaila Catherine Bruceove (anglicky skrátene Bruce Medal) je ocenenie, ktoré každoročne udeľuje Pacifická astronomická spoločnosť za významné úspechy v astronómii. Ocenenie je pomenované po americkej filantropke Catherine Wolfe Bruceovej.
Šarlotina pavučinka (kniha)

Šarlotina pavučinka () je americká detská kniha z roku 1952, ktorý napísal spisovateľ E. B. White a ilustrácie vytvoril Garth Williams. Podľa knihy bol v roku 1973 natočený animovaný film Charlotte's Web. Jeho voľným pokračovaním je film "Šarlotina pavučinka: Wilburovo velké dobrodružství" (). V roku 2006 bol natočený rovnomenný ďalší film.
Kniha opisuje príbeh a priateľstvá prasiatka Wilbura, ktorého zachráni dievčatko Fern. Neskôr sa, v osamelých časoch, prasiatko skamaráti s pavúčicou Šarlotou.
Atletika na Letných olympijských hrách 2012 – Beh na 100 m mužov

Beh na 100 metrov mužov bola jedna z 24 mužských atletických disciplín na Letných olympijských hrách 2012. Súťaž prebiehala 4. a 5. augusta. Vyhral Jamajčan Usain Bolt časom 9,63 s (nový olympijský rekord).. Išlo o 2. najrýchlejší čas v tejto disciplíne (za svetovým rekordom Usaina Bolta, ktorý bol vytvorený na MS 2009 v Berlíne – 9,58 s)
Acetál

Acetál je typ organickej zlúčeniny, ktorého základom je derivát aldehydov. Ich všeobecný vzorec je R1CH(OR)2, kde R1 môže byť vodík, alkyl alebo aryl. Jednotlivé acetály sú bezfarebné, príjemne voňajúce kvapalné látky. Používajú sa v organických syntézach.
Acetály sa pripravujú chemickou reakciou alkoholov s aldehydmi. Reakcia prebieha častokrát pri kyslej katalýze (napríklad reakcia formaldehydu a metanolu). Medziproduktom reakcie sú nestále hemiacetály:
Reakciou alkoholu s ketónmi potom vznikajú ketály. Ketály sú podskupinou acetálov. Ich všeobecný vzorec je R2C(OR)2, kde R je uhľovodíkový zvyšok (nie vodík).
Rom

Rom môže byť:
ROM môže byť:
Apt

Apt môže byť:
apt môže byť:
Sault

Sault môže byť:
Arenit

Arenit je typ pieskovca, ktorý obsahuje menej ako 15 % základnej hmoty bez ohľadu na typ prevládajúcich zŕn. Prevládajúca zložka tohto typu pieskovcov sú psamitické zrná. Označenie "arenit" sa používa s prívlastkom definujúcim prevládajúce zloženie zŕn, napr. kremenný arenit tvorený hlavne zrnami kremeňa, alebo preponou, napr. kalkarenit, ktorý tvoria hlavne zrná vápencov, či iných karbonátov.
Arenit možno rozoznať podľa neprítomnosti základnej hmoty (matrix) aj pri pozorovaní lupou. Možno ho preto charakterizovať ako „čistý pieskovec“. Aj termín arkóza je podľa niektorých názorov nevhodný termín pre živcové arenity.
Termín arenit pochádza z latinčiny a znamená piesok. Ako prvý termín použil roku 1903 A. W. Grabau. V pozmenenej forme ako synonymum termínu psefit používa termín Pettitjohn.
Arenity vznikajú hlavne eróziou iných hornín, alebo redepozíciou piesku zo šelfu gravitačnými prúdmi. Niektoré arenity obsahujú premenlivé množstvo karbonátových častíc. Bežne predstavujú masívne, alebo lavicovité, strednozrnné pieskovce so širokými medzivrstvovými špárami a výraznou odlučnosťou.
Napoléon Henri Reber

Napoléon Henri Reber (* 21. október 1807, Mulhouse – † 24. november 1880, Paríž) bol francúzsky hudobný skladateľ.
Životopis.
Študoval u Rejchu a Lesueura, skladal komornú hudbu, a zhudobnil básne najlepších francúzskych básnikov svojej doby. Stal sa profesorom harmónie na parížskom konzervatóriu v roku 1851 a bol následníkom Halévyho na mieste profesora kompozície v roku 1862. Bol inšpektorom konzervatória od roku 1871 a vystriedal George Onslowa na Académie des beaux-arts v roku 1853.
Ladislav Amadé

Barón Ladislav Amadé (alebo Amade) z Vrakúňa/Vrakune (maď. "Amade László"; latinsko-maďarská podoba prídomku: "de Várkony"; * 26. júl 1704, Gabčíkovo, Rakúske cisárstvo (dnes Slovensko) – † 22. december 1764, Horný Bar, Rakúske cisárstvo) bol uhorský básnik, hudobník a dôstojník.
Životopis.
Ladislav Amadé bol príslušník šľachtického rodu s predikátom z Vrakúňa/Vrakune, barón. Otec Anton Amadé, matka Rozália Šimončič-Horváthová. Manželka Zuzana, rod. Orciová (? – 1733), sestra Vavrinca, druhá Pavla Mária, rod. Weltzlová (? – 1754).
V rokoch 1717 – 1721 študoval na jezuitskom kolégiu v Győri, potom na univerzite v Trnave a v Grazi. Od 1725 v armáde, neskôr plukovník, 1750 radca uhorskej komory, 1751 c. k. komorník, po 1754 hospodáril na rodovom majetku.
Počas štúdia v Trnave vydal príležitostnú, nábožensky motivovanú reč, na sklonku života zbierku duchovných piesní. Písal rytmické verše, často na ľudové motívy, ktoré vynikali ľahkosťou a živosťou. Venoval sa i hudbe, hral na viacerých nástrojoch, zhudobňoval svoje verše, zložil niekoľko piesní na nemecké a talianske nápevy. Jeho erotické piesne kolovali v opisoch, zachovali sa i vo folklóre a v roku 1836 ich tlačou vydal jeho vnuk Tadeáš Amadé. Populárne boli i jeho vojenské piesne ("A szép fényes katonának" a i.). Na dvore kniežaťa J. Esterháziho i v armáde, najmä počas bojov v Taliansku 1734 – 1740 viedol bohémsky život, vyhľadával dobrodružstvá a napriek rodovému bohatstvu zápasil s materiálnymi problémami.
Tadeáš Amadé

Barón Tadeáš Amadé (alebo Amade) z Vrakúňa/Vrakune (lat.-maď. podoba prídomku: "de Várkony"; * 10. január 1782, Bratislava – † 17. máj 1845, Viedeň) bol klavirista a hudobný skladateľ.
Životopis.
Tadeáš Amadé bol príslušník šľachtického rodu s predikátom z Vrakúňa (Vrakune), barón. Otec František Amadé (? – 1824), matka Žofia, rodená Ňáriová. Manželka Klementína, rodená Taafeová (1796 – 1846).
Po štúdiách hospodáril na rodinných majetkoch, 1809 – 11 kapitán bratislavského jazdeckého pluku. Od roku 1831 cisársky dvorský hudobný gróf, 1838 skutočný tajný radca.
Od mladosti sa zaoberal hudbou. Popredný pianista známy najmä klavírnymi improvizáciami, autor klavírnych a komorných skladieb. Učiteľ a mecén F. Listza a F. Marschnera, vydal zbierku piesní svojho starého otca Ladislava Amadé.
Lee Valley White Water Centre

Lee Valley White Water Centre (predtým známe ako Broxbourne White Water Canoe Centre) je vodnoslalomové centrum, ktoré bolo postavené pre hosťovanie vodnoslalomových súťaží na Letných olympijských hrách 2012 v Londýne. Oficiálne bolo otvorené 9. decembra 2010 . Centrum sa nachádza medzi mestami Waltham Cross v grófstve Hertfordshire a Waltham Abbey v grófstve Essex.
Centrum bolo vybrané pre hosťovanie Majstrovstiev sveta vo vodnom slalome 2015.
Seven Sisters (Sussex)

Seven Sisters je skupina kriedových útesov, neďaleko Newhaven v kanáli La Manche. Sú súčasťou South Dawns v East Sussex, medzi mestami Seaford a Eastbourne v južnom Anglicku. Súčasť Seven Sisters Country Park. Sú to zvyšky suchých údolí vymodelovaných v kriedových horninách South Dawns, ktoré postupne eroduje more.
Seven Sisters

Seven Sisters môže byť:
Šaháda

Šaháda (, alebo ) je islamské krédo čiže vyznanie viery, ktoré patrí k piatim pilierom islamu.
Vo svojej najkratšej podobe šaháda znie .
Použitie.
Moslimovia ju často opakujú, a to najmä pri modlitbách. V islamských krajinách a rodinách býva šepkaná do ucha novorodencom, šahádou by sa mali ľudia lúčiť s umierajúcimi. Termín "šaháda" doslovne znamená „svedectvo“ či „dokázať“ a až v náboženskom význame znamená „vyznanie viery“.
Ak chce človek konvertovať k islamu, je nutné šahádu predniesť. Miloš Mendel uvádza, že podľa islamskej právnej vedy každý, kto šahádu prednesie, sa formálne stáva moslimom. Tomu, kto šahádu prednesie, náleží titul" 'šahíd"' („vyznavač“) a je pripravený podniknúť cestu do raja. Islamské krédo sa môže v rôznych oblastiach mierne líšiť, význam kľúčových časti však zostáva rovnaký – v prvej sa moslim výslovne prehlasuje za monoteistu a vyznáva, že Alah je jediný Boh, v druhej prehlasuje Muhammada za božieho posla.
Vlajky.
Šaháda je alebo bola zobrazená na niekoľkých národných vlajkách:
Islamskej krédo je však zobrazené aj na ďalších vlajkách ako je vlajka Hamásu
Kovoprog

Kovoprog je CAM, teda nástroj pre počítačom riadené obrábanie kovov, obrábanie dreva, elektroiskrové obrábanie, výrobu ozubených kolies a ďalšie ...
O programe.
Kovoprog je jediný CAM systém na trhu, ktorý má českého výrobcu. Kovoprog slúži k príprave programov pre obrábanie na NC a CNC obrábacích strojoch. Pracuje v prostredí Windows XP, Windows Vista, Windows 7 a Windows 8. Program je dostupný okrem českej lokalizácie aj v anglickej, nemeckej a poľskej lokalizácii.
História.
Prvé počiatky programu Kovoprog siahajú pred rok 1988, ďaleko pred éru PC. Vtedy ešte v štátnom podniku Kovosvit na počítačoch Hewlett-Packard (HP 30 a HP 45) a Metra Blansko (IT 20) fungoval v BASICu akýsi predchodca Kovoprogu. Ďalší vývojový stupeň teraz už Kovoprogu sa datuje k roku 1989 a bol naprogramovaný v jazyku Pascal.
Veľkým medzníkom vo vývoji je vznik konzorcia súkromných firiem v roku 1990, zaoberajúcich sa ďalej vývojom Kovoprogu súkromnou cestou. V tomto roku tiež vzniká Kovoprog verzia 2 pre MS-DOS, naprogramovaná tiež ešte v jazyku Pascal. Verzia 2.0x znamenala vo svojej dobe veľmi silný a populárny nástroj, ktorý sa podarilo rozšíriť do mnoho českých firiem a ktorý dodnes ešte mnoho zákazníkov používa. Veľká výhoda pre zákazníka spočívala v možnosti písania vlastných makier v jazyku partprogramu pre špeciálne technologické požiadavky.
V roku 1996 išla na trh nová verzia Kovoprogu - verzia 3.xx - pre MS-DOS, ktorá je už písaná v jazyku C++. Verzia 3 mala veľmi podobné užívateľské prostredie ako nasledujúca verzia 4. Za svoje zhruba 2 roky života sa rozšírilo pomerne dosť inštalácií, avšak jej užívatelia vo valnej väčšine potom prešli na následnú verziu 4 pre MS Windows.
Súčasnosť.
Súčasná verzia 4.xx pre MS Windows prišla na trh v rokoch 1998 - drôtové rezanie a v rokoch verzia trieskové obrábanie.
Firma Peška &amp; Brtna Computer Service s. r. o. sa podieľa na výchove nových študentov, ktorí sa učia programovať práve pomocou Kovoprogu. Kovoprog sa dostal do základných učebných osnov na českých stredných aj vysokých školách. Na túto tému vznikajú semestrálne aj záverečné práce.
Akamas

Akamas alebo Akamás ("Akamas"), ) môže byť:
Filip Kiss

Filip Kiss (* 13. október 1990, Dunajská Streda) je slovenský futbalový záložník, v súčasnosti hrajúci za waleský klub Cardiff City pôsobiaci v druhej najvyššej anglickej súťaži. Takisto je to reprezentant Slovenska.
Kariéra.
Svoju profesionálnu kariéru začal v roku 2008 v mužstve Inter Bratislava, odkiaľ ešte v ten istý rok prestúpil do Petržalky, za ktorú odohral v prebiehajúcej sezóne 2009/2010 23 stretnutí. Následne v júni 2010 prestúpil do Slovana Bratislava. V sezóne 2010/2011 odohral za Slovan 29 stretnutí a strelil 6 gólov. Svoj prvý gól za Slovan zaznamenal už v druhom ligovom stretnutí proti Zlatým Moravciam. 
Po sezóne odišiel na ročné hosťovanie do anglického klubu Cardiff City. Svoj súťažný debut za waleský klub zaznamenal v stretnutí proti Yeovil Town. Svoj prvý gól strelil 2. novembra 2011 v zápase s Derby County. Po sezóne podpísal štvorročnú zmluvu a prestúpil zo Slovana.
Reprezentácia.
Kiss je bývalým reprezentantom Slovenska do 19 a do 21 rokov. Svoj debut za 21-tku zaznamenal 19. mája 2010 v zápase proti reprezentácii Chorvátska.
Schandmaul

Schandmaul je nemecká hudobná skupina hrajúca stredoveký metal a folk rock. Založená bola v lete 1998 v Mníchove. Používanými hudobnými nástrojmi sú moderná basová a elektrická gitara, ale aj tradičné gajdy, ninera, flauta alebo šalmaj.
Victorious

Victorious (v angličtine znamená "víťazný") môže byť:
Námorné lode:
V iných významoch:
Ninera

Ninera je strunový hudobný nástroj, ktorého struny sa rozoznievajú pomocou trenia dreveného kolieska. Na rozdiel od huslí ninera nemá krk a sláčik je nahradený dreveným kolieskom, ktoré roztáča hráč pravou rukou pomocou kľuky. Špeciálnym klapkovým zariadením sa pomocou klávesov ovládaných prstami ľavej ruky skracujú struny. Tvar trupu nie je stanovený a môže sa meniť v závislosti na výrobcovi.
Prvé záznamy pochádzajú z 10. storočia z oblasti západnej Európy. V tom čase bol nástroj oveľa väčší. Hrali na ňom dvaja hráči, pričom jeden otáčal kľukou a druhý stláčal klávesy. V súčasnosti je ninera zväčša len muzeálny kus. V modernej hudbe nineru používa napr. skupina Dead Can Dance, alebo švajčiarska folk metalová hudobná skupina Eluveitie a speváčka Patty Gurdy.
Atletika na Letných olympijských hrách 2012 – Beh na 100 m žien

Beh na 100 metrov žien bola jedna z dvadsiatich troch ženských atletických disciplín na Letných olympijských hrách 2012. Súťažilo sa 4. a 5. augusta. Zlatú medailu v tejto disciplíne časom 10,75 s obhájila Shelly-Ann Fraserová-Pryceová.
Aletta Ocean

Aletta Ocean (* 14. december 1987, Budapešť, Maďarsko) vlastným menom Dóra Varga je maďarská pornoherečka. 
Kariéra.
Aletta začala s modelingom v roku 2006 po tom, ako vyhrala súťaž krásy. Do pornopriemyslu ju priviedol jej priateľ v roku 2007.
Aletta pracovala pre spoločnosti ako Penthouse alebo maďarský Playboy. V roku 2010 získala ocenenie AVN Awards ako ženský zahraničný interpret roka.
Kolesár (priezvisko)

Kolesár (o význame pozri kolesár) je slovenské priezvisko. Je rozšírené predovšetkým na východnom Slovensku (najmä v okresoch Michalovce, Košice, Spišská Nová Ves, Trebišov, Prešov).
Známi nositelia.
Pozri v článku Kolesár.
Vojtek (priezvisko)

Vojtek je slovenské a české priezvisko odvodené od mužského mena Vojtech. Ženská podoba priezviska môže byť Vojteková (najmä na Slovensku) a Vojtková (najmä v Česku). Najčastejšie je v mestách Vráble, Prešov, Žilina a obci Nová Bystrica (okres Čadca). V Česku je najčastejšie v Ostrave.
Známi nositelia.
Pozri v článku Vojtek.
Laetitia Castová

Lætitia Marie Laure Castová ( ;* 11. máj 1978, Pont-Audemer, Francúzsko) je francúzska herečka a modelka.
Od roku 1999 sa okrem modelingu venuje aj herectvu. Má tri deti; s francúzskym fotografom a režisérom Stéphanom Sednaouim má dcéru (* 2001), s hercom Stefanom Accorsim syna (* 2006) a dcéru (* 2009).
Padmé Amidala

Padmé Amidala je fiktívna postava zo sveta Star Wars. Prvýkrát sa objavila v celovečernom filme v roku 1999, "", ako mladá kráľovná planéty Naboo. V ďalších filmoch Padmé zastupuje Naboo v galaktickom Senáte.
Padmé je tajná manželka Anakina Skywalkera a matka Luka Skywalkera a princeznej Leiy Organa. Zomrela pri pôrode, lebo ju jej manžel Anakin Skywalker (vtedy už ako Darth Vader) priškrtil, keď zistil, že priviedla so sebou Obi-Wana Kenobiho, aby ho zabil. Zároveň bola aj príčina jej smrti zlomené srdce a stratená vôľa ďalej žiť, keďže sa Anakin pridal k temnej strane.
Morča domáce

Morča domáce (iné názvy : morča peruánske, staršie morča peruánske domáce; ľudovo morča, morské prasiatko, morské prasa; lat. "Cavia porcellus", "Cavia tschudii" f. "porcellus"; staršie: "Cavia aperea" f. "porcellus", "Cavia aperea porcellus", "Cavia porcellus porcellus", "Cavia cobaya", "Cavia cutleri", "Mus porcellus") je druh hlodavca patriaci do čeľade morčatovité (Caviidae). 
Pochádza z Južnej Ameriky, z oblasti Ánd. V súčasnosti sa chová ako domáce zviera pre okrasu, vo svojej domovine aj ako zdroj potravy, resp. v ľudovom liečiteľstve, ako aj pri niektorých náboženských obradoch. Môže mať mláďatá niekoľko krát do roka. Rodí 1- 6 mláďat.
V minulosti sa predpokladalo, že ide o domestikovanú formu druhu "Cavia aperea" a prípadne aj ďalších druhov, dnes sa uvádza, že ide o domestikovanú formu druhu "Cavia tschudii".
Dejiny.
Domestikované morča bolo prvýkrát vedecky popísané v roku 1758 ako "Mus porcellus" (Linné), nezávisle na tomto popise potom v roku 1766 ako "Cavia cobaya" (Pallas).
Morčatá boli pravdepodobne jeden z najdôležitejších potravinových zdrojov už v starom Peru, ešte dlho pred Inkami. Bohužiaľ malá veľkosť ich kostí a tiež spôsob zaobchádzania s odpadom po jedle môžu vysvetľovať, prečo ich kosti nenachádzajú archeológovia pri výskumoch tak často. Preto je tiež pomerne ťažké presne určiť domestikáciu morčaťa ako v priestore, tak v čase. Peruánski archeológovia však tvrdia, že domestikácia morčiat začala tesne po roku 5000 pred Kr. v oblasti Altiplano v južnom Peru a Bolívii. V tejto oblasti tiež stále žije divoká forma morčaťa - "Cavia tschudii". Výskumy jednoznačne stanovujú, že morča bolo domestikované najneskôr okolo roku 900 pred Kr. (plastiky zobrazujúce morčatá sú známe z oblasti Moche na severnom pobreží Peru).
Po španielskom vstupe do nového sveta si morča čoskoro našlo svoju cestu na európsky kontinent, kde sa okamžite stalo populárne ako domáci maznáčik. Napríklad kráľovná Alžbeta I. vlastnila morča ako domáceho maznáčika, čo mohlo prispieť k jeho popularite.
Pôvodne boli domestikované ako dobytok ako zdroj mäsa a v niektorých častiach sveta sa stále konzumujú, boli tradične chované iba na spotrebu v domácnosti, často ako jediný zdroj bielkoviny, hoci sa tiež využívali ako platidlo pri výmennom obchode.
Akarnan

Akarnan alebo Akarnán (starogr. "Ἀκαρνάν" – "Akarnan", ) je v gréckej mytológii syn Alkmaióna z Argu a jeho druhej manželky Kallirhoé.
Jeho otec Alkmaión bol jedným z vojvodcov víťaznej vojny epigonov proti Tébam, v ktorej pomstili smrť svojich otcov z predošlej neúspešnej vojenskej výpravy. V oboch vojnách nepeknú úlohu zohrala Alkmaiónova matka Erifylé, ktorá sa nechala podplatiť Tébanmi náhrdelníkom tébskej kráľovnej Harmonie, aby svojho muža a neskôr svojich synov poslala do vojny.
Harmoniin náhrdelník sa jej však stal osudným, lebo keď sa Alkmaión dozvedel, že kvôli nej zomrel jeho otec, matku za zradu zavraždil. Umierajúca matka svojho syna prekliala, so slovami, aby mu žiadna zem neposkytla útočište.
Neustále prenasledovaný bohyňami pomsty Erínyami sa Alkmaión rozlúčil s manželkou Arsinou a odišiel z Argu do Delfskej veštiarne po radu, ako sa kliatby zbaviť. Pýtia mu poradila, aby sa usadil v zemi, ktorá v čase vyslovenia kliatby ešte neexistovala. Po dlhom putovaní takú zem našiel na nánosoch piesku rieky boha Achelóa. Tam ho boh rieky očistil od viny a dal mu svoju dcéru Kallirhou za manželku. Po niekoľko rokov žili potom šťastne, až kým sa Alkmaión rozhodol zmocniť náhrdelníka Harmióny, ktorý v tom čase patril Fégeovi, otcovi jeho bývalej manželky. Po jeho príchode do Psófidy, mesta v Arkádii, kde Fégeus vládol, však vyšlo najavo, že opustil svoju prvú manželku Arsinou a znova sa oženil, preto Fégeus naviedol svojim synov Pronoa a Agénora, aby ho zavraždili. 
Keď sa Kallirhoé dozvedela, že jej manžela zabili, rozhodla sa ho okamžite pomstiť a vrúcne prosila najvyššieho boha Dia, aby jej maličkých synov Akarnana a Amfotera premenil na dospelých mužov. Zeus jej prosbe vyhovel a počas jedinej noci deti vyrástli na statných mládencov. Tí následne odišli do Arkádie, kde Fégea a jeho dvoch synov zabili.
Akarnan sa s bratom potom odsťahoval na západné pobrežie stredného Grécka, do kraja, ktorý bol neskôr nazvaný po ňom menom Akarnania.
350 (rozlišovacia stránka)

350 môže byť:
Audrey Bitoni

Audrey Bitoni (* 16. august 1986, Pasadena, USA) je americká pornoherečka a modelka.
Biografia.
Audrey sa narodila v Pasadene v Kalifornii do taliansko/nemecko/španielskej rodiny.
V roku 2008 sa objavila na obálke časopisu Penthouse. Momentálne žije vo svojej rezidencii v Los Angeles.
813 (rozlišovacia stránka)

813 môže byť:
Motorová jednotka 813

Motorová jednotka 813-913, prezývaná aj bageta, je rad zmodernizovaných motorových jednotiek určených pre ľahkú osobnú dopravnú prevádzku. Základom pre motorovú jednotku 813/913 je prípojný vozeň 011 (nie 810 ako by sa zdalo), čo sa ale neskôr nedodržiavalo. Z dôvodu nedostatku prípojných vozňov 011 boli na motorový vozeň 813 používané aj motorové vozne 810. Prvý prototyp (xxx.001) bol dokončený na jeseň v roku 2006 po 1,5 roku vývoja v ŽOS Zvolen. Jednotka je osadená kamerovým systémom (od druhej polovice série), informačným systémom Regonik a tromi označovačmi cestovných lístkov.
Konštrukcia.
Dvojdielnu motorovú jednotku radu 813+913 tvorí motorový vozeň radu 813 a riadiaci vozeň radu 913, ktoré sú trvale spojené priechodnými zadnými čelami. Spojené sú prostredníctvom spriahla Schaku - Voith. Prechod medzi vozňami je zabezpečený prechodovým tunelom značky Hübner. Prechodový, resp. nástupný priestor je od interiéru oddelený zateplenou protihlukovou stenou. Interiér je veľkopriestorový s koncepciou sedadiel 2+2 v dvoch radoch, pričom v strede je chodba. Vstup do vozňa zabezpečuje šesť posuvných dverí s možnosťou odblokovania podľa strany, na ktorej sa nachádza nástupište. Vetranie jednotky je zabezpečené pretlakovou ventiláciou zo stropných výduchov, respektíve pomocou okien, ktorých vrchná časť je výklopná. Aj napriek modernej rekonštrukcii sú vozne vybavené klimatizačnou jednotkou určenou pre vodiča. Priestor pre cestujúcich ostáva neklimatizovaný. Kúrenie je teplovodné, zabezpečené samostatným naftovým generátorom Thermo pre každý vozeň, pričom motorový vozeň je schopný využívať odpadové teplo z hnacieho agregátu.
Motorový vozeň 813.
Motorový vozeň 813 je poháňaný vznetovým motorom MAN, ktorý spĺňa emisnú normu EURO3. Prenos výkonu na strednú nápravu motorového vozňa je sprostredkovaný štvorstupňovou automatickou prevodovkou s možnosťou manuálneho radenia, pričom pohon je hydromechanický. Prvá náprava je zosilnená ale nie hnaná.
Do vozňa sa dá vstúpiť dverami pri kabínke vodiča, respektíve pri prechodovom priestore, ktoré majú dostatočnú šírku pre nástup s kočíkom alebo invalidným vozíkom. Prechod medzi veľkopriestorovým interiérom a prechodným, resp. nástupným priestorom je riešený ručne ovládanými posuvnými dverami. V nástupnom priestore sa nachádza záchod a priestor určený pre bicykle, kočíky alebo cestujúcich na vozíčku. V motorovom vozni sa nachádza 30+5 miest na sedenie.
Riadiaci vozeň 913.
Do vozňa sa dá vstúpiť dverami pri kabínke vodiča. Namiesto pôvodných vstupných dverí nachádzajúcich sa pri prechodovom tuneli sa nachádzajú neotvárateľné okná. Prechod medzi veľkopriestorovým interiérom a nástupným priestorom je riešený elektricky ovládanými posuvnými dverami. V riadiacom vozni sa nachádza 48 miest na sedenie.
Ladislav Tomaček

Ladislav Tomaček (* 26. september 1982, Galanta) je slovenský futbalový útočník, v súčasnosti hrajúci za FC Spartak Trnava pôsobiaci v Corgoň lige.
Do Trnavy prišiel z treťoligovej Serede. V máji 2011 podpísal trojročný kontrakt. Hráva na poste útočníka.
Amfoteros

Amfoteros (starogr. "Ἀμφοτερός" – "Amfoteros", ) môže byť:
Milani

Milani môže byť:
Rastislav Kostka

Rastislav Kostka (* 11. september 1972, Bošany) je bývalý slovenský futbalista, ktorý hrával na poste obrancu. 
Futbalová kariéra.
Hral za Spartak Trnava, Ozetu Duklu Trenčín, 1. FC Synot Staré Město, Artmédii Petržalka a DAC Dunajská Streda. Za reprezentáciu Slovenska nastúpil v 2 stretnutiach. Hrával na poste stredného obrancu. S futbalom začínal ako 9-ročný v Bošanoch, najskôr ako ako útočník; v jednej sezóne nastrieľal 30 gólov. Ako dorastenec hral v Bánovciach nad Bebravou dorasteneckú ligu. 
Príchod do Trnavy.
Do trnavského dorastu ho priviedol tréner Richard Matovič. Prvý zápas za Spartak Trnava odohral v domácom zápase 14. augusta 1991, pričom Spartak remizoval s Baníkom Ostrava 2:2. Svoj premiérový gól zaznamenal v nasledujúcej sezóne proti Slavii Praha. Po vojenskej službe v Trenčíne sa vrátil v lete 1994 opäť do Trnavy, kde patril stabilne do základnej jedenástky.
Old Bugs

Old Bugs je krátka poviedka amerického spisovateľa Howarda P. Lovecrafta, ktorú pravdepodobne autor napísal niekedy pred júlom 1919. Prvýkrát bola publikovaná až vydavateľstvom Arkham House v roku 1959 v zbierke "The Shuttered Room and Other Pieces".
Inšpiráciou pre poviedku bol návrh Lovecraftovho priateľa Alfreda Galpina, že by mal okúsiť alkohol ešte predtým, než začne platiť prohibícia. Abstinent Lovecraft na to odpovedal napísaním poviedky o starom vydedencovi známom iba ako Starý blázon, ktorý predstavoval práve Galpina, a ktorý sa dostal na dno "evil habits, dating from a first drink taken years before in woodland seclusion." Na koniec rukopisu Lovecraft napísal: ""Teraz" už budeš dobrý?" 
Žena menom Eleanor Wingová, ktorá zrušila so Starým bláznom pre jeho pitie zasnúbenie, bola v skutočnosti Galpinova spolužiačka z vysokoškolského novinárskeho klubu.
Dej.
Dej sa odohráva v Chicagu v roku 1950, v Sheehanovej herni - brlohu a centre nelegálneho obchodu s alkoholom a drogami. Hlavnú postavu stelesňuje alkoholik, stroskotanec a tulák, známy len pod prezývkou "Starý blázon", ktorý funguje v Sheehanovej herni ako "dievča pre všetko", platený alkoholom a hašišom. Jeho jediným spojením s minulosťou, ktorú nikto z miestnych nepoznal, bola fotografia mladej, krásnej ženy v elegantných šatách, ktorú opatroval ako relikviu a často sa na ňu so smútkom a nehou díval. 
&lt;br&gt;Väčšinou sa choval ako primitív, no mal krátke chvíľky, kedy bolo z jeho reči a postoja zrejmé, že v minulosti bol váženým a vzdelaným človekom. Zvláštne tiež bolo, že keď krčmu navštívil mladý "nováčik", vždy sa ho snažil odradiť od pokušenia alkoholu a drog.
V klube sa jedného dňa objavil bohatý mladík Alfred Trever, chtivý zakúsiť hlbších nerestí, od ktorých ho chránila prísna ruka jeho matky, poetky Eleanor Wingovej. Ona sama totiž v minulosti zažila hrôzu z roztopašnosti človeka, ktorého v mladosti milovala a bola s ním istý čas zasnúbená. Tento človek menom Galpin bol výnimočná osobnosť - vynikal vysokou inteligenciou a už v mladom veku pôsobil ako profesor na miestnej univerzite. Nanešťastie ho opantala závislosť na alkohole a napriek opakovaným - a čiastočne úspešným - pokusom o návrat na výslnie, ho nakoniec strhla na samé dno. Od tých čias o ňom už nikto nikdy nepočul.
&lt;br&gt;Keď Starý blázon počul, kto je matkou onoho mladíka, dostal podivný záchvat, ktorý zabránil chlapcovi v "potešení" ochutnať svoju prvú whisky v živote. Rozbil prinesené fľaše, napadol okolostojacich štamgastov i majiteľa herne a nakoniec so slovami "Ave, Caesar, moriturus te saluto!" spadol mŕtvy na zem. Táto scéna zanechala v mladom Alfredovi celý život nezmazateľnú stopu. Pretože polícia po prehľadaní starcovej mŕtvoly našla onu fotografiu a on v nej poznal svoju matku.
Reakcia.
"An H. P. Lovecraft Encyclopedia" o poviedke píše: "Nie je zďaleka tak ťažkopádna ako by sa mohlo zdať, v skutočnosti je to malý majstrovský kúsok..."
Team Fortress Classic

Team Fortress Classic je počítačová hra vyvinutá spoločnosťou Valve Corporation. Ide o multiplayerovú FPS strieľačku. Je pokračovaním hry Team Fortress a predchodcom populárneho Team Fortress 2. Team Fortress Classic je jednou z prvých hier vydaných spoločnosťou Valve Corporation.
Left 4 Dead 2

Hra Left 4 Dead 2 je kooperatívna FPS hra s hororovými prvkami vydaná spoločnosťou Valve Corporation. Hra bola spustená 17. novembra 2009 na platformách Microsoft Windows a Xbox 360 v USA a 20. novembra 2010 v Európe.
Herné postavy.
Survivors (Preživší).
Žiadna z postav nemá speciálne schopnosti, líšia sa len vzhľadom a hlasom.
V DLC "The Sacrifice" boly pridané ešte postavy z prvého dielu Left 4 Dead.
Externé odkazy.
Oficiálna stránka hry
Roentgen 19'30

„Roentgen 19'30“ je druhý singel brnianskej rockovej skupiny Progres II, jediná nahrávka vydaná pod variantom názvu s rímskou číslicou (inak sa používal názov Progres 2). Singel vyšiel v roku 1978 a tematicky nadväzuje na rockovú operu "Dialog s vesmírem".
Obe skladby na singli sú inštrumentálne a obe zložil líder skupiny, bubeník Zdeněk Kluka. Pieseň „Roentgen 19'30“ nepochádza z audiovizuálneho projektu "Dialog s vesmírem", nenachádza sa v koncertnej ani v skrátenej štúdiovej verzii. B stranu singla zaberá skladba „V zajetí počítačů“, ktorá je naopak úvodnou inštrumentálnou skladbou "Dialogu s vesmírem".
Skladba „Roentgen 19'30“ bola nahratá 21. mája 1978 v štúdiu Československého rozhlasu Brno, druhá skladba pochádza zrejme z toho istého obdobia a nejde teda o verziu vydanú na LP "Dialog s vesmírem", ktorá bola natočená až na prelome rokov 1979 a 1980.
Skladba „Roentgen 19'30“ vyšla ako jeden z bonusov na reedícii "Dialogu s vesmírem" v roku 1999 a v rámci kompilácie "Dialog s vesmírem /studio &amp; live/" v roku 2010.
Zdeněk Kukal

Doc. RNDr. Zdeněk Kukal, DrSc. (* 29. november 1932, Praha – † 12. december 2021, Praha) bol český geológ a oceánograf.
Život.
V roku 1955 vyštudoval geológiu na Karlovej univerzite v Prahe. Pracoval v Ústrednom ústave geologickom (dnešná Česká geologická služba). V roku 1990 bol menovaný docentom a zároveň získal titul doktor vied (DrSc.). V rokoch 1992 až 1997 bol riaditeľom Českej geologickej služby, v rovnakom čase i neskôr zasadal v Rade vlády Českej republiky pre výskum a vývoj.
V geologických vedách sa zaoberal najmä usadenými horninami. Ako zamestnanec geologického ústavu pôsobil takmer 10 rokov v zahraničí, hlavne v krajinách juhozápadnej Ázie, kde bol profesorom na univerzitách v Bagdade a Kuvajte, tiež hlavným geológom v štátnej geologickej službe Iraku. Na výskumných lodiach sa plavil po Atlantickom oceáne, Perskom zálive i Čiernom mori. Jeho kniha o oceánoch je dôležitou učebnicou oceánografie.
Vo svojej populárno-vedeckej knihe "Záhada bermudského trojúhelníku, fantazie a skutečnost" (1985) na základe prác zahraničných autorov (napr. Larryho Kuschea) vyvrátil legendy o údajne záhadných zmiznutiach v Bermudskom trojuholníku.
Jeho synom je sociálny geograf a majiteľ Cestovnej kancelárie Geotour RNDr. Zdeněk Kukal mladší.
Skanska

Skanska AB je nadnárodná stavebná spoločnosť, ktorá sídli vo Švédsku, kde je zároveň najväčšou stavebnou spoločnosťou. Hlavné kancelárie spoločnosti sídlia v Solne, severne od Štokholmu.
Spoločnosť vznika pod názvom Aktiebolaget Skånska Cementgjuteriet v roku 1887 v Malmö a začala vyrábať betónové produkty. Od roku 1971 pôsobí Skanska v USA.
Stavby na Slovensku.
Slovenská pobočka postavila 14,2 km dlhý úsek rýchlostnej cesty Košice-Milhosť. V roku 2016 spoločnosť vyhrala verejné obstarávanie na stavbu D1 Budimír - Bidovce za cenu 197,44 mil. EUR.
Grenier

Grenier môže byť:
Tour Jeanne-d'Arc

Tour Jeanne-d'Arc (doslova "Veža Jany z Arku") alebo Donjon Jeanne-d'Arc (doslova "Donžon Jany z Arku") alebo staršie Grosse Tour (doslova "Veľká veža") je pozostatok rouenského hradu, ktorý dal vybudovať Filip II. August v roku 1204. Zvyšok hradu bol zničený v roku 1591 na konci náboženských vojen. Janu z Arku pred upálením na hrade väznili, nie však v tejto dochovanej časti. Miesto jej pobytu je označené na jednej z okolitých súčasných budov. 
Veža bola v roku 1840 zaradená medzi Monument historique. V rokoch 1866 až 1874 sa uskutočnila pod vedením architekta Desmaresta rekonštrukcia veže.
Počas 2. svetovej vojny tu Nemci vytvorili bunker a vybetónovali hornú časť. V súčasnosti je stavba prístupná verejnosti.
Kallirhoé

Kallirhoé alebo Kallirhoa (starogr. "Καλλιρρόη" – "Kallirhoé", ) môže byť:
Olivier Ducastel

 
Olivier Ducastel (* 23. február 1962, Lyon) je francúzsky režisér a scenárista.
Životopis.
Ducastel vyrástol v Rouene. V Paríži študoval film a divadlo. Žije a pracuje s Jacquesom Martineau, s ktorým sa zoznámil v roku 1995. Spolu napísali a režírovali filmy prevažne s LGBT tematikou.
Kúpele Brusno

Kúpele Brusno je akciová spoločnosť, prevádzkujúca rovnomenné kúpele.
História.
Prvýkrát boli pramene v Brusne písomne doložené v roku 1818 vo farskej kronike v Medzibrode. Až do roku 1834, kedy sa začala stavba prvého kúpeľného domu, dokončeného v roku 1837, sa v dokumentoch neuvádza kúpeľné využitie prameňov. Pravdepodobne boli využívané drevorubačmi, baníkmi a uhliarmi už dávno pred týmto rokom. 
Prvá sezóna v kúpeľoch sa začala v roku 1838. Kúpeľný dom v roku 1859 vyhorel. Obnovený bol v roku 1861, s pôdorysom v tvare písmena U – dnešný pavilón Vepor. 
Obdobie 1.ČSR bolo pre brusnianske kúpele obdobím rozkvetu. Na ubytovanie v kúpeľoch v tom čase slúžili 3 jednoposchodové hotely (Ludvik, Kúpeľný dom, Paula). 
Po 2. svetovej vojne boli kúpele v zlom technickom stave, ktorý ešte zhoršil požiar v roku 1947. Na obnovu kúpeľov sa podujali Podbrezovské železiarne, ktoré sa v roku 1947 stali ich novým vlastníkom.
Komunistický prevrat v roku 1948 odštartoval proces znárodňovania a kúpele v Brusne sa dostali do rúk štátu. Najväčšie architektonické zmeny nastali po roku 1974, kedy sa začalo s výstavbou pavilónu Poľana, ktorý bol otvorený po roku 1985. 
Súčasnosť.
Dnes sú kúpele Brusno vyhľadávané vďaka minerálnym vodám na liečenie zažívacích chorôb, obličiek, pečenie, žalúdočných a črevných porúch. Okrem toho sa v Brusne liečia aj srdcovo-cievne choroby a choroby pohybového ústrojenstva. 
Kúpele Brusno sú akciovou spoločnosťou. Liečebný dom Poľana prešiel významnou rekonštrukciou a má kapacitu 128 izieb.
Bronx Community Board 3

Bronx Community Board 3 je miestna samospráva v New Yorku. Zahŕňa susedstvá Crotona Park East, Claremont, Concourse Village, Melrose, a Morrisania v štvrti Bronx. Je ohraničená Sheridan Expressway na východe, Cross Bronx Expressway a Crotona Park North na severe, Park Avenue and Webster Avenue na západe, a ulicami East 159th Street and East 161st Street na juhu.
Jej súčasný predseda (2012) je Gloria Alston a okresný riaditeľ John Dudley.
Demografia.
Podľa sčítania obyvateľov mala samospráva 68 574 obyvateľov (57 162 v roku 1990 a 53 638 v 1980). Z toho 36 273 (52,9%) boli Hispánci, 30 201 (44%) boli černosi (ne-Hispánci), 678 (1%) belosi (ne-Hispánci), 248 (0,4%) boli Aziati, 216 (0,3%) Indiáni, 169 (0,2%) boli iné rasy a 789 (1,2%) miešanci dvoch a viacerých rás.
Callirrhoe

Callirrhoe môže byť:
Martin Vahl

Martin Vahl (* 10. október 1749, Bergen, Nórsko - † 24. december 1804, Kodaň, Dánsko) bol nórsky botanik a žiak Linného.
Životopis.
Študoval v rokoch 1766 až 1774 v Bergene, Kodani a Uppsale medicínu a botaniku. Medzi jeho vyučujúcich patril aj Carl von Linné (1707-1778). V období 1779 až 1782 prednášal v kodanskej botanickej záhrade. V roku 1786 sa stal profesorom Society for Natural History v Kodani. Bol spolupracovníkom projektu Flora Danica. V rokoch 1801 až 1804 vyučoval botaniku na Kodanskej univerzite.
Je po ňom pomenovaný rastlinný rod Vahlia z čeľade Vahliaceae.
Martin Vahl má v Medzinárodnom registri mien rastlín skratku Vahl.
Jean-Pierre Vaucher

Jean-Pierre Étienne Vaucher (* 27. apríl 1763, Ženeva – † 5. január 1841, tamtiež) bol švajčiarsky botanik a protestantský teológ.
Životopis.
Po štúdiu teológie bol roku 1787 vysvätený a stal sa farárom. Popri svojom zamestnaní sa tiež venoval botanike. Bol menovaný profesorom cirkevných dejín na ženevskej univerzite, a bol tiež čestným profesorom botaniky a fyziológie rastlín. Ako prvý študoval históriu vývoja rias. Vo svojej "Histoire des Conferves d'eau douce" popisuje u rodov Spirogyra a Zygonema proces konjugácie. Tiež popísal výstavbu nových pletív v bunkách Hydrodictyonu. Je po ňom pomenovaný rod žltozelených rias Vaucheria. Medzi jeho žiakov patrili napríklad Hans Konrad Escher von der Linth, Augustín Pyramus de Candolle, Carlo Alberto I., Hans Conrad Stadler a tiež Alexandre Colonna-Walewski. 
Jean-Pierre Vaucher má v Medzinárodnom registri mien rastlín skratku Vaucher.
Acetátové vlákno

Acetátové vlákno je umelé vlákno vyrobené z acetátu celulózy. Bolo objavené v roku 1918 a dodnes patrí medzi najlepšie a najvyužívanejšie druhy umelých vlákien. Pre jeho výrobu sa používa drevo (celulóza) alebo bavlnený odpad.
Predáva sa pod rôznymi obchodnými názvami, ktoré sa líšia podľa krajiny: v USA napr. Arnel, v Taliansku Acesil.
Vlastnosti.
Vlákno zle horí, deformuje sa pri 140 °C (je termoplastické, musí sa žehliť teplotami pod 100 a prať pod 80 °C), mäkkne pri teplote okolo 200 °C a taví sa pri teplote 230 °C.
Využitie.
Acetátové vlákna sa používajú ako elektroizolačný materiál, prídavné vlákna do kobercov, odevov, posteľnej bielizne a podobne.
Alastor

Alastor alebo Alastór (starogr. "Ἀλάστωρ" – "Alastor; iný prepis: Alastór", ) môže byť:
Luna 17

Luna 17, alebo Lunochod 1 bola sovietska kozmická sonda, ktorá v roku 1970 pristála na Mesiaci a dopravila tam prvé robotické vozidlo typu Lunochod. Išlo o vôbec prvý prípad použitia vozidla pri kozmickom výskume.
Mesačná sonda typu E-8 sa skladala z univerzálnej pristávacej platformy a samotného roveru Lunochod. Celkovo mala zostava sondy Luna 17 hmotnosť , z toho vozidlo Lunochod vážilo . Lunochod bol umiestnený na vrchnej plošine pristávacej platformy, z ktorej zišiel pomocou jednej z dvoch vyklápacích zjazdových rámp. Vozidlo bolo riadené priamo operátormi zo Zeme a jeho vedecké vybavenie tvoril röntgenový ďalekohľad pre meranie kozmického žiarenia, röntgenový spektroskop pre analýzu povrchových hornín, zariadenie na zisťovanie mechanických vlastností povrchu, laserový odrážač a systém snímacích kamier.
Luna 17 štartovala 10. novembra 1970 z kozmodrómu Bajkonur pomocou nosnej rakety Proton-K. Na selenocentrickú obežnú dráhu bola navedená 15. novembra a po korekciách dráhy úspešne pristála 17. novembra o 03:46 UTC na mesačnom povrchu v severnej časti Mora Dažďov. Toho istého dňa o 06:28 UTC zišlo vozidlo Lunochod 1 z pristávacej plošiny a po uvedení solárnych panelov do pracovnej polohy prešlo prvých 20 metrov. Vozidlo následne pracovalo na mesačnom povrchu až do 4. októbra 1971, pričom prečkalo 11 mesačných nocí, odoslalo vyše 20 000 detailných snímkov povrchu a vyše 200 panoramatických snímkov, uskutočnilo vyše 500 meraní pevnosti povrchu a 25 chemických rozborov. Za ten čas najazdilo po Mesiaci celkovo 10 540 metrov, pričom v pohybe bolo 49 hodín.